สวัสดีค่ะ ขอสอบถามหน่อยค่ะ คือเราปวดท้องติดกันมาสองวัน มันจะปวดเป็นพักๆ วันที่สามเราท้องเสีย ถ่ายแบบกระปิดกระปอยปนมูกเลือด กินยาธาตุแก้ท้องเสียก็ไม่หายค่ะวันนี้เข้าวันที่สี่แล้ว เราก็ยังถ่ายอยู่แต่ไม่มีมูกเลือด แต่เรารู้สึกปวดเมื่อยไปทั้งตัว(ไม่มีไข้) เมื่อกินอะไรลงไปซักพักจะปวดท้อง บางครั้งกินข้าวเสร็จ เราจะถ่ายอาหารมื้อนั้นออกมาเลย และรู้สึกว่าลิ้นไม่ค่อยรับรสเหมือนปกติอยากทราบว่าเราเป็นโรคอะไรเหรอคะ แล้ววิธีรักษาต้องทำยังไงคะขอบสำหรับคำตอบล่วงหน้าค่ะ
สวัสดีค่ะ การวินิจฉัยที่เป็นไปได้-อาหารเป็นพิษ ถ้าเป็นเฉียบพลัน เป็นไปได้มากที่สุด มักมีไข้ ปวดท้อง คลื่นไส้ อาเจียนร่วมด้วย กรณีถ่ายเป็นมูกเลือดแสดงว่าอาจเป็นการติดเชื้อแบคทีเรียที่ค่อนข้างรุนแรง อาจจะต้องได้รับยาฆ่าเชื้อ-ลำไส้อักเสบ-โรคลำไส้แปรปรวน แต่มักต้องมาเป็นเรื้อรังเกิน 1 เดือนการดูแลตัวเองเบื้องต้น ดื่มน้ำมากๆ จิบน้ำผสมเกลือแร่ ไม่ควรกินยาให้หยุดถ่ายค่ะ เพราะในภาวะอาหารเป็นพิษควรให้มีการถ่ายหรืออาเจียนออกมาให้หมดจะดีกว่า รับประทานยาแก้คลื่นไส้ ยาลดไข้ ยาแก้ปวดท้องได้ รับประทานอาหารอ่อนและสุกสะอาดควรไปพบแพทย์หากมีไข้สูง ถ่ายเหลวมากจนดื่มน้ำตามไม่ทัน ถ่ายเป็นมูกเลือด ปวดท้องมาก หากมีการติดเชื้อรุนแรงจำเป็นต้องได้ยาฆ่าเชื้อและสารน้ำในรพ.ค่ะ